jkorsvik/nowiki_second_scrape_merged huggingface dataset:
Bembidion dentellum

Bembidion dentellum er en av billene i delgruppen (underfamilien) skyggeløpere  (Trechinae) i familiegruppen løpebiller.
Systematikken innen slekten Bembidion er uavklart, enkelte deler slekten opp i flere slekter, mens andre plasserer artene i underslekter.


== Utbredelse ==
Bembidion dentellum finnes i nesten hele Europa, østover til Hviterussland og Russland. Den er også registrert fra Norge.


== Utseende ==
Bembidion dentellum er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se). Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.


== Levevis ==
Bembidion dentellum tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Referanser ==


== Eksterne lenker ==
(en) Bembidion dentellum i Global Biodiversity Information Facility 
(no) Bembidion dentellum hos Artsdatabanken 
(sv) Bembidion dentellum hos Dyntaxa 
(en) Bembidion dentellum hos NCBI 
(en) Kategori:Bembidion dentellum – bilder, video eller lyd på Wikimedia Commons 
Bembidion dentellum – detaljert informasjon på Wikispecies 
Bilde - Bembidion dentellum - (Database Carabidae of the World)
Bembidion dentellum (Ground Beetles of Ireland) - engelskspråklig
Bembidion dentellum (Database Carabidae of the World) – engelskspråklig
Bembidion dentellum (Fauna Europaea) - engelskspråklig
Norsk entomologisk forening
Amurbukta

Amurbukta (russisk: Аму́рский зали́в Amurskij zaliv) er ei bukt i den innerste og nordligste delen av Peter den stores bukt på nordkysten av Japanhavet. Den er rundt 65 kilometer lang, mellom 9 og 20 kilometer bred, og opptil 20 meter dyp. Om vinteren, fra slutten av desember til midt i mars, er Amurbukta frosset over, men isdekket er tynt. På østsida av bukta ligger havnebyen Vladivostok.
Ussuribukta

Ussuribukta (russisk: Уссурийский залив – Ussurijskij zaliv) er ei bukt i den innerste og nordligste delen av Peter den stores bukt på nordkysten av Japanhavet. Den er rundt 67 kilometer lang. Bredden ved munningen er rundt 55 kilometer, og dybden er mellom 51 og 69 meter. Om vinteren, fra slutten av desember til midt i mars, er Ussuribukta frosset over, men isdekket er tynt. På vestsida av bukta ligger havnebyen Vladivostok, og på østsiden ligger byen Bolsjoj Kamen. På vestsida av bukta, rundt 20 km nordøst for sentrum av Vladivostok, ligger Sjamora, med Vladivostoks største og mest populære badestrand.
Klanten

Klanten er et fjell i Vang kommune i Innlandet. Det har en høyde på 1 768 meter over havet.


== Se også ==
Liste over Norges høyeste fjell


== Referanser ==
Nordre Saulo

Nordre Saulo (lulesamisk: Nuortta Sávllo, hvilket brukes på svenske kart) er et fjell på grensen mellom Saltdal kommune i Nordland og Arjeplog kommune i Norrbottens län, Sverige. Toppunktet har en høyde på 1 768 moh. Grensen mellom Norge og Sverige går over toppen (men muligens ikke gjennom varden på toppen). På topplatået til Nordre Saulo ligger det høyeste punktet på grensen mellom Norge og Sverige. 
Fjellets primærfaktor på over 1 000 meter er blant de 100 høyeste i Skandinavia.
Ca. 350 m nord for toppen ligger en lavere topp på norsk side av grensen med høyde 1 756 moh. I skaret mellom de to toppene, litt øst for sadelpunktet, ligger riksrøys 236Aa (1 670 moh.), som markerer grensen mellom de to landene.På svensk side omtrent 10 km sør for Nordre Saulo ligger Årjep Sávllo (dvs Søndre Saulo) som også har to topper. 


== Se også ==
Liste over fjell i Skandinavia


== Fotnoter ==


== Referanser ==
Rangåhøgda

Rangåhøgda er et fjell øst for Romsdalen i Rauma kommune i Møre og Romsdal. Det har en høyde på 1 768 meter over havet.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==


== Eksterne lenker ==
romsdal.com - Rangåhøgda informasjonsside
fjellinordvest.net – Rangåhøgda (1768) sommerskitur (turbeskrivelse)
Tverreggi

Tverreggi er et fjell i Skjåk kommune i Innlandet, nær fylkesgrensa til Vestland. Fjellet ligger i Breheimen nasjonalpark, og har en høyde på 1 769 meter over havet..


== Adkomst ==
Denne turen anbefales folk med tidligere erfaringer fra toppturer. Normal adkomst er fra Mysubytta innenfor Sota Sæter. Stien begynner med skilt mot Sprongdalshytta. Etter noen hundre meter er det skilt mot Tverreggi.


== Se også ==
Liste over Norges høyeste fjell
Liste over fjell i Skandinavia


== Referanser ==
Liaflui

Liaflui  er et fjell i Luster kommune i Sogn og Fjordane. Det ligger øst for Fortunsdalen og har en høyde på 1 768 meter over havet.


== Se også ==
Liste over Norges høyeste fjell


== Referanser ==
Søre Kjølhaugen

Søre Kjølhaugen er et fjell i Lesja kommune i Innlandet. Det har en høyde på 1 768 meter over havet.


== Se også ==
Liste over Norges høyeste fjell


== Referanser ==
Stjørnfjorden

Stjørnfjorden er en fjordarm av Trondheimsfjorden i Ørland og Indre Fosen kommuner i Trøndelag. Fjorden har innløp mellom Jektvikan i nordvest og Bakstein i sørøst. Fjorden strekker seg 20 km nordøstover til stedet Nordfjorden i enden av fjordarmen med samme navn. Stjørnfjorden deler seg innerst i to armer, i nevnte Nordfjorden og Sørfjorden.

Like innenfor innløpet ligger bygda Austrått på nordsida. Litt lenger innover ligger tettstedet Høybakken. På sørsiden av fjorden ligger Fevåg. Råkvåghalvøya deler den indre delen av fjorden i to deler, Nordfjorden og Sørfjorden. Råkvåg ligger ved starten av Nordfjorden, mens tettstedet Sørfjorden ligger innerst i fjorden med samme navn. Bjugnfjorden ligger rundt 6 kilometer nord for Stjørnfjorden.Fv718 går langs sørsida av fjorden, mens Fv231 går langs deler av nordsida.


== Referanser ==


== Eksterne lenker ==
(en) Stjørnfjord – kategori av bilder, video eller lyd på Commons
Jacques Piccard

Jacques Piccard (født 28. juli 1922 i Brussel i Belgia, død 1. november 2008 i La Tour-de-Peilz i Sveits)  var en sveitsisk oceanograf, dyphavsforsker, oppdagelsesreisende og ingeniør. Han er kjent for å ha utviklet undervannsfartøyer som ble benyttet for å utforske havstrømmene.
Han var en av de to personer som så langt (2010) har vært på havets dypeste punkt, 10 916 meter nede i Challengerdypet i Marianergropen. Sammen med den amerikanske løytnant Don Walsh, tok han seg dit den 23. januar 1960 i undervannsfartøyet USS «Trieste». Bragden ble i sin samtid dels ansett som ledd i det teknologiske kappløpet mellom supermaktene  USA og Sovjetunionen.Han var sønn av forskeren Auguste Piccard og far til psykiater Bertrand Piccard.


== Verker ==
Jacques Piccard og Robert S. Dietz: Seven Miles Down, Putnam, 1961
Jacques Piccard: The Sun Beneath the Sea, Scribner, 1971. ISBN 0684311011.


== Referanser ==
Korsfjorden (Hordaland)

Korsfjorden er en fjord vest i Vestland fylke. Fjorden med forgreninger ligger i Øygarden, Austevoll, Bjørnafjorden og Bergen kommuner. Navnet kommer av at fjordarmene danner et kors. 
Fjorden går i østlig retning fra Nordsjøen, og den vestligste delen er i egentlig forstand et sund som skiller Austevoll i sør fra Sotra i nord, før den mot øst forgrener seg i fire. Noenlunde rett øst går den over i Lysefjorden, og mot nordøst går Fanafjorden, som begge skjærer inn i Bergenshalvøya. Mot nord går Korsfjorden over i Raunefjorden og mot syd strekker en fjordarm seg ca. 12 kilometer ned mellom Austevoll og fastlandet til Bjørnafjorden. Korsfjorden er omkring 16 kilometer lang. Til bunnen av Fanafjorden er det ca. 24 kilometer.Fjorden har innløp mellom Marstein fyr i sør og holmen Tekslo i nord. På sydsiden ligger øyene Stora Kalsøy, Hundvåko, Store Skorpa og Varden. Øst for Varden ligger det nordlige innløpet til Bjørnafjorden. På nordsiden ligger Tofterøy og øya Sotra. Mellom Tofterøy og Sotra går Austefjorden 8 kilometer nordover. Øst for Sotra fortsetter Raunefjorden nordover. Krokenes vest for Krokeide skiller Lysefjorden i sør fra Fanafjorden på nordsida.


== Referanser ==


== Eksterne lenker ==
Bergen byleksikon på nett, om Korsfjorden
Krossfjorden (Rogaland)

Krossfjorden er en betegnelse for området hvor fjordene Vindafjorden, Yrkefjorden og Sandeidsfjorden nord i Rogaland møtes.Navnet kommer av fjordsystemets korsformede fasong.


== Referanser ==
Korsfjorden (Trøndelag)

Korsfjorden er en del av Trondheimsfjorden i Orkland, Trondheim og Indre Fosen kommuner i Trøndelag. Navnet viser til at fire fjordarmer møtes her: i nordvest utløpet av Trondheimsfjorden, i nordøst Flakkfjorden, i sørvest Orkdalsfjorden og i sørøst Gaulosen. Fjorden starter i nordvest mellom Rødbergneset i nord og Geitaneset i sør, og i nordøst ender fjorden omtrent mellom Trongen i nord og Rye i sør.Bygda Stadsbygd ligger i Indre Fosen på nordsida av fjorden, Kjøra i Orkdal på vestsida, Byneset i Trondheim på østsida og Viggja i Skaun på sørsida.


== Referanser ==
Pinopsida

Pinopsida, bartrær i vid forstand, er en gruppe med nakenfrøede planter som omfatter bartrær og deres utdødde slektninger. De grupperes vekselvis som klasse eller underklasse, avhengig av forfatter. Systematikken her følger Christenhusz et al 2011 I dag finnes bartrær i hovedsak i kjøligere strøk, men de oppsto opprinnelig i tropiske sumpstrøk. Klassen oppsto for 300 millioner år siden og var særlig dominerende i mesozoikum.),


== Fossil historie ==
Pinospder har en lang utviklingshistorie bak seg, med fossiler helt tilbake til siste halvdel av karbon. Mange av de moderne gruppene er gjennkjennbare som fossiler fra jura og kritt (60–120 millioner år gamle). Det har også eksistert andre mer eller mindre nært beslektede grupper som har liknet moderne bartrær (slik som Glossopteris), og kongle- og barnålbærede grupper som har avveket dramatisk fra moderne bartrær, slik som urteaktige grupper uten vedvev. Klassen Pinopsida omfatter foruten moderne bartrær de utdødde gruppene:

Cordaitales
Vojnovskyales
VoltzialesGruppen Czekanowskiales klassifiseres også noen i Pinopsida, men kan være nærmere beslektet med ginkgo.


== Nålevende pinopsider ==

De aller fleste pinopsider er trær, selv om en del av dem aldri blir mer enn busker. Blant nålevende arter gjelder dette for eksempel enkelte arter av sypresser, sedere, einere og barlind. I 1998 ble klassen anslått til å innholde 629 nålevende arteer, fordelt på 8 familier.


== Referanser ==


== Eksterne lenker ==
(en) Pinopsida – oversikt og omtale av artene i WORMS-databasen 
(en) Pinopsida i Encyclopedia of Life 
(en) Pinopsida i Global Biodiversity Information Facility 
(no) Pinopsida hos Artsdatabanken 
(sv) Pinopsida hos Dyntaxa 
(en) Pinopsida hos Fossilworks 
(en) Pinopsida hos ITIS 
(en) Pinopsida hos NCBI 
(en) Pinopsida hos Tropicos 
(en) Kategori:Pinopsida – bilder, video eller lyd på Wikimedia Commons 
Pinopsida – detaljert informasjon på Wikispecies
Amandus

For filmfestivalen, se AmandusfestivalenAmandus er et mannsnavn med flere mulige opprinnelser. Det kan være:

en maskulin form av kvinnenavnet Amanda, som har opprinnelse i latinske amanda, «elskelig».
en latinifisering av det norske mannsnavnet Amund som har opprinnelse i de to norrøne navnene Ǫgmundr og Ámundi som har opprinnelse i morrøne age, «respekt», egg, «egg» (på et sverd), eller á, «veldig» og mund, «beskyttelse».Amandus har norsk og dansk navnedag 26. oktober.


== Utbredelse ==
Tabellen nedenfor gir en detaljert oversikt over populariteten til mannsnavnet Amandus  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Johann Amandus Wink (1748–1817), tysk maler
Karl Hermann Amandus Schwarz (1843–1921), tysk matematiker
Amandus Schibsted (1849–1913), norsk forretningsmann som var eier av og sjefredaktør i Aftenposten
Amandus Adamson (1855–1929), estisk billedhugger
Adolf Amandus Andresen (1872–1940), norsk hvalfanger i Antarktis
Amandus Faure (1874–1931), tysk maler


== Annen bruk av navnet ==
Amandus dukkemann, barnesang
Polyommatus amandus, latinsk navn på sommerfuglen sølvblåvinge
Amandus Kahl, tysk firma som produserer pellets


== Referanser ==


== Eksterne lenker ==

(en) Behind the Name: Amandus
(en) Think Baby Names: Amandus
John H. Sununu

John Henry Sununu (født 2. juli 1939 i Havanna på Cuba) er en amerikansk republikansk politiker og programleder. Han var guvernør i delstaten New Hampshire 1983–1989 og stabssjef i Det hvite hus 1989-1991. Han er far til senator John E. Sununu.
Sununu studerte ved Massachusetts Institute of Technology. Han avla i 1961 sin grunneksamen, 1963 master og 1966 doktorseeksamen. Under sin siste mandatsperiode som guvernør var han ordfører for National Governors' Association 1987–1988. Som stabssjef anbefalte han at presidenten nominerte David Souter til USAs høyesterett, noe som også skjedde. Sununu var en av programlederne for debattprogrammet Crossfire på CNN 1992–1998.
Sununu er en fremstående arabisk-amerikaner av libanesisk maronittisk bakgrunn. Han mottok Najeeb Halaby-priset for offentlig tjeneste i 2006 av enkedronning Noor av Jordan (opprinnelig Lisa Halaby).


== Referanser ==


== Eksterne lenker ==
Biografi på National Governors Associations hjemmeside
Biografi på George Bush Presidential Library Foundations hjemmeside
Biografi på delstatens hjemmeside, New Hampshire Division of Historical Resources
Biografi i anledning av 2002 Woodruff Distinguished Lecture vid Georgia Tech
Fänrik Ståls sägner

Fänrik Ståls sägner – en samling sånger, finsk Vänrikki Stoolin tarinat, er et episk dikt skrevet av den finlandssvenske dikteren Johan Ludvig Runeberg (1804–1877), Finlands nasjonalpoet.
Syklusen består av 35 dikt skrevet på svensk og beskriver hendelser i finskekrigen 1808–09, og ble utgitt i to deler i 1848 og 1860. Det første kapittelet i verket, diktet «Vårt land», ble også Finlands nasjonalsang.
Diktet ble skrevet i revolusjonsåret 1848 og formet finsk identitet og nasjonalfølelse. Diktet ble ansett å ha en slik påvirkningskraft at det under russifiseringen og vinterkrigen ble delt ut gratis for å heve moralen.


== Beskrivelse ==
Fänrik Ståls sägner beskriver både virkelige og fiktive hendelser og en rekke offiserer og soldater som kjempet i den svensk-russiske krigen i 1808–09, hvor Sverige mistet sine østlige provinser som kom til å danne Storfyrstedømmet Finland underlagt Russland. Av svenske generaler som omtales er Wilhelm Mauritz Klingspor, Johan August Sandels, Karl Nathanael af Klercker, Carl Johan Adlercreutz og Georg Carl von Döbeln.
Verket formet ettertidens syn på mange av de som ble omtalt, som viseadmiral Carl Olof Cronstedt, kommandant på Sveaborg festning ved Helsingfors. Cronstedt overga festningen i 1808, noe som av mange ble sett på som en svikefull handling. Den russiske generalen Jakov Kulnev blir derimot positivt beskrevet, som modig og ridderlig. Den mest berømte skikkelsen i diktet er imidlertid den enkle men heroiske soldaten Sven Duva. En rød tråd gjennom verket er sorgen og bitterheten over at Sverige ved nederlaget mot Russland ble delt.


== Resepsjon og oversettelse ==
Under den tyske okkupasjonen av Norge oversatte Ejlert Bjerke diktsyklusen til norsk for det antatt senere nazistvennlige Gunnar Stenersens forlag i Oslo. Forlaget ga ut Fenrik Stål – en samling sanger med Albert Edelfelts illustrasjoner i 1944
Den norske litteraturkritikeren og forlagskonsulenten Eugenia Kielland holdt et radiokåseri om Fänrik Ståls sägner som hun ga ut i bokform i 1950, i samlingen Evige venner. Klassisk litteratur i et nøtteskall.


== Referanser ==


== Eksterne lenker ==
Fänrik Ståls sägner, fra svensk Wikisource (svensk)
Stabssjef i Det hvite hus

Stabssjefen i Det hvite hus (eng.: White House Chief of Staff) er den høyeste stillingen innen Executive Office of the President of the United States (EOP), USAs presidents stab.
Stabssjefen har ansvar blant annet for presidentens program og avgjør hvem som skal innvilges møte med presidenten. Stabssjefens oppgaver tillå tidligere presidentens sekretærer. I 1946 innførte man stillingen Assistant to the President (presidentens assistent), og i 1961 kom stabssjefsstillingen. Stabssjefen avlastes (2009) av to assisterende stabssjefer. 


== Liste over stabssjefer ==


== Referanser ==


== Eksterne lenker ==
(en) White House Chief of Staff – kategori av bilder, video eller lyd på Commons
Air China

Air China (forenklet kinesisk: 中国国际航空公司; pinyin: Zhōngguó Guójì Hángkōng Gōngsī,forkortet 国航) er Kinas andre største flyselskap, etter China Southern Airlines. Flyskapet er statseid og kommersielt, og det eneste flyselskapet som har landets flagg på samtlige fly. Air China ble etablert i 1988, som et av de seks selskaper som ble opprettet etter at CAAC ble oppløst som flyselskap.
Selskapet bruker Beijings internasjonale lufthavn som hovedknutepunkt. I 2006 fløy 33,97 millioner passasjerer med selskapet. Mens 2010-tallet var nærmest det dobbelte på over 60 millioner passasjerer. Air China. I 2013 fraktet selskapet 86 millioner, og fløy til 185 destinasjoner.
Destinasjoner: 
Air China har ett stort rutenettverk fra hovedsakelig Beijing, men har også base i Shanghai og Chengdu til for eksempel Milano, Frankfurt am Main og Sydney.
Selskapet har også flyvninger til Stockholm og skal ifølge flere fra flymiljøet og internettforumer ha vært i kontakt med Oslo lufthavn, Gardermoen om en mulig rute mellom atageligvis Oslo-Beijing.
Vekts i antall langdistanseruter har økt kraftig med satsing på Europa og Nord-Amerika, fra 2011 til 2014 åpnet de fra Beijing til bla.: Düsseldorf(2011),München-Aten(2011), Milano(2011, allerede fløy de fra Shanghai), Genevé(2013), Houston(2013), Washington(2014), Honolulu(2014 og Barcelona-Wien(2014). I år(2015) åpner selskapet enda flere også igjen fra Beijing: to  til Afrika: Addis Abeba og Johannesburg, to til Nord-Amerika: Montreal og Havana, to til Oceania: Melbourne(allrede flyr de fra Shanghai) Auckland. og resten konsentreres rundt i Asia.
Air China har en Codeshare avtale bla. med SAS.
Air China ble i desember 2007 medlem av flyselskap-sammenslutningen Star Alliance.

Fremtidsplaner og vekst: 
Air China har hatt en formidabel vekst de siste 10 årene. Selskapet får levert flere fly i år og de neste årene, som Boeing 787-9, Boeing 747-8, Boeing 777-300ER og Airbus A330-200. Selskapet ønsker økt tilsetdeværelse i Europa og Nord-Amerika.  


== Eksterne lenker ==
Offisielt nettsted 
(en) Air China – kategori av bilder, video eller lyd på Commons 
(en) Air China – galleri av bilder, video eller lyd på Commons
Daan van Dijk

Daniël «Daan» van Dijk (født 10. mai 1907 i Haag, død 22. november 1986 i Haag) var en nederlandsk syklist som deltok i de olympiske leker 1928 i Amsterdam.
Van Dijks viktigste resultat var den olympiske gullmedaljen i sykkel under OL 1928 i Amsterdam, der han vant tandemkonkurransen i banesykling sammen med Bernard Leene foran et britisk par.Da han fikk sitt første barn i 1937 la han opp som aktiv syklist, men fortsatte som jurymedlem. Under annen verdenskrig ble gullsykkelen fra 1928 tatt i bruk av ham og hustruen som transportmiddel når de dro på matauk i området Westland. Da en tysk soldat forsøkte å stoppe dem, greide de å unnkomme med en sprint. Tandemsykkelen befinner seg nå i sportsmuseet som ligger i Olympisk Stadion i Amsterdam.
Etter hans død i 1986 ble en gate i bydelen Amsterdam-Noord oppkalt etter ham.


== OL-medaljer ==
1928  Amsterdam -  Gull i sykling, tandem


== Referanser ==


== Eksterne lenker ==
(en) Daan van Dijk – Olympedia 
(en) Daan van Dijk – Sports-Reference (OL-resultater – arkivert) 
(en) Daan van Dijk – databaseOlympics.com (arkivert) 
(en) Daan van Dijk – Cycling Archives
Tenifer

Tenifer er et patentert navn på resultatet av en herdningsprosess av stål.
Behandlingen brukes blant annet på glidestykket og pipen på GLOCK pistoler, først brukt på pistolen GLOCK 17. Teniferbehandlingen trenger 3-10 mikrometer inn i stålet og forsegler dette, og forhindrer opptak av oksygen, noe som gjør stålet bedre motstandsdyktig mot rust enn rustfritt stål. Stålet oppnår en hardhet på 64 på Rockwell skalaen (ISO 6508-1), som tilsvarer 722 Brinell.
Bernard Leene

Bernhardus Petrus (Bernard) Leene (født 14. februar 1903 i Haag, Zuid-Holland, død 24. november 1988 samme sted) var en nederlandsk syklist som deltok i de olympiske leker 1928 i Amsterdam og 1936 i Berlin.
Leene var en av fire brødre som drev med sykling. Den eldste av dem, Gerard, var en del av den internasjonale sprinteliten i 1920-årene da også Piet Moeskops var meget sterk på banesykling. Bernard var den av brødrene som ble best kjent, takket være sin suksess under OL 1928 i Amsterdam. Han ble olympisk mester i sykkel da han vant tandemkonkurransen i banesykling sammen med Daan van Dijk foran et britisk par. Etter seieren syklet de en seiersrunde rundt OL-stadionet og i mangel av en blomsterbukett plukket han da en neve gress som han vinket til publikum med.
I 1925 tok han bronse  under verdensmesterskapet i sprint, og åtte år etter den første olympiske medaljen tok han sølv i tandem sammen med Hendrik Ooms under OL 1936 i Berlin.
Leene og van Dijks gulltandem befinner seg nå i sportsmuseet som ligger i Olympisk Stadion i Amsterdam.


== OL-medaljer ==
1928  Amsterdam -  Gull i sykling, tandem
1936  Berlin -  Sølv i sykling, tandem


== Eksterne lenker ==
(en) Bernard Leene – Olympedia 
(en) Bernard Leene – Sports-Reference (OL-resultater – arkivert) 
(en) Bernard Leene – databaseOlympics.com (arkivert) 
(en) Bernard Leene – Cycling Archives
Mark Begich

Mark P. Begich (født 31. mars 1962 i Anchorage i Alaska i USA) er en amerikansk politiker tilhørende Det demokratiske parti, og er tidligere borgermester i Anchorage, største by i Alaska. Han stilte i 2008 til valg til det amerikanske senat, og slo republikaneren Ted Stevens.
Begich har markert seg med forslag for økonomisering med energi for å få ned energiforbruket, som ledd i en kamp mot global oppvarming.


== Referanser ==


== Eksterne lenker ==
(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
Steve Pearce

Stevan Edward Pearce (født 24. august 1947 i Lamesa i Texas i USA) er en amerikansk politiker fra Det republikanske parti. Han ble kongressmann i 2003 for et distrikt i New Mexico, og der er han assisterende innpisker for sitt parti.  
Han stiller til valg som senator for valgperioden som begynner i 2009.


== Referanser ==


== Eksterne lenker ==
Offisielt nettsted 
(en) Steve Pearce (politician) – kategori av bilder, video eller lyd på Commons 
Steve Pearce på Twitter 
Steve Pearce på Facebook 
Steve Pearce på YouTube 
(en) Steve Pearce hos Amerikas forente staters kongress' biografiske kartotek